《仲秋喜毓庭自楚归过镜园谈湘中山水感我旧游凄然增叹得二首 其一》
明代·邓云霄

别后园林少酒徒，君还鱼鸟尽欢呼。穷愁作客弹长铗，牢落雄心击唾壶。

衡岳尚悬清梦远，潇湘遥忆旅帆孤。此时临水看归燕，不似黄陵听鹧鸪。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。